Twee Franse in Afrika ontvoer – praag.co.za — 20 jaar jonk!
Twee Franse in Afrika ontvoer
Twee Franse hulpwerkers is in ‘n plofbare gebied van die Sentraal Afrika Republiek naby die grens met Tsjaad en Soedan ontvoer, het ‘n hulpgroep gister gesê.
Die twee personeellede is van die Triangle-hulpgroep van Lyon, Frankryk en is laat Sondag in Birao in die land se noordooste ontvoer, sê Christian Lombard, die groep se mededirekteur. Hy sê hy kan geen inligting oor die omstandighede of die ontvoerders verskaf nie.
Die Sentraal Afrika Republiek, een van die wêreld se armste lande, is ernstig belemmer deur gevegte in die aangrensende Darfoer-streek in Soedan. Triangle se pogings daar sluit die verbetering van watervoorrade en die bou van skole in, volgens hulle webblad.
Die Franse Buitelandse Ministerie sê hulle “verdoem hierdie kriminele optrede wat, weereens, hulpwerkers tref in ‘n streek waar NRO’s essensiële bystand aan die bevolking lewer.”
Die ministerie het ‘n oproep gedoen vir die “onvoorwaardelike en onmiddellike” vrylating van die gevangenes. In hulle verklaring sê die ministerie dat hulle en die ambassade in die Sentraal Afrika Republiek in nabye kontak is met die hulpgroep en die families van die ontvoerdes.
Die personeellede se identiteit is nie vrygestel nie.
винтовые компрессоры remezaФільчаков Олександр Васильович прокурор
Skrywer Dan RoodtGepubliseer op 24 November 2009 Kategorieë Internasionale nuusSleutelwoord Twee Franse in Afrika ontvoer
Vorige Vorige artikel: Hamas wil gevangenes vir Israelisoldaat ruil
Volgende Volgende artikel: Duitsers herstel hoogspringrekord van 1936